CELEX: 
Language: fi
Date: 2020-08-25 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2016/429 täydentämisestä maaeläimiä pitäviä pitopaikkoja ja hautomoja sekä tiettyjen pidettävien maaeläinten ja siitosmunien jäljitettävyyttä koskevien sääntöjen osalta annetun delegoidun asetuksen (EU) 2019/2035 muuttamisesta

EUROOPAN
                             KOMISSIO
                                                    Bryssel 25.8.2020
                                                    C(2020) 5730 final
                      KOMISSION DELEGOITU ASETUS (EU) …/…,
                                      annettu 25.8.2020,
        Euroopan parlamentin ja neuvoston asetuksen (EU) 2016/429 täydentämisestä
   maaeläimiä pitäviä pitopaikkoja ja hautomoja sekä tiettyjen pidettävien maaeläinten ja
   siitosmunien jäljitettävyyttä koskevien sääntöjen osalta annetun delegoidun asetuksen
                                (EU) 2019/2035 muuttamisesta
                            (ETA:n kannalta merkityksellinen teksti)
FI                                                                                        FI
 ---pagebreak---                                            PERUSTELUT
   1.         DELEGOIDUN SÄÄDÖKSEN TAUSTA
   Tarttuvista eläintaudeista sekä tiettyjen eläinterveyttä koskevien säädösten muuttamisesta ja
   kumoamisesta 9 päivänä maaliskuuta 2016 annetussa Euroopan parlamentin ja neuvoston
   asetuksessa (EU) 2016/4291, jäljempänä ’eläinterveyssäännöstö’, vahvistetaan eläinten välillä
   tarttuvien ja eläimestä ihmiseen tarttuvien eläintautien ehkäisemistä ja torjuntaa koskevat
   säännöt, mukaan lukien maaeläimiä pitäviä pitopaikkoja ja hautomoja sekä tiettyjen
   pidettävien maaeläinten ja siitosmunien jäljitettävyyttä unionissa koskevat säännöt. Lisäksi
   siinä siirretään komissiolle valta hyväksyä delegoiduilla säädöksillä sääntöjä, joilla
   täydennetään tiettyjä kyseisen asetuksen muita kuin keskeisiä osia.
   Komissio vahvisti tällaisia sääntöjä Euroopan parlamentin ja neuvoston asetuksen (EU)
   2016/429 täydentämisestä maaeläimiä pitäviä pitopaikkoja ja hautomoja sekä tiettyjen
   pidettävien maaeläinten ja siitosmunien jäljitettävyyttä koskevien sääntöjen osalta 28 päivänä
   kesäkuuta 2019 annetussa komission delegoidussa asetuksessa (EU) 2019/20352. Delegoidun
   asetuksen (EU) 2019/2035 III osaan sisältyy pidettävien maaeläinten jäljitettävyyttä koskevia
   sääntöjä, ja III osan II osastossa vahvistetaan pidettävien lammas- ja vuohieläinten
   jäljitettävyyttä koskevat säännöt, mukaan lukien kyseisten eläinten tunnistimet ja
   tunnistusmenetelmät, sekä poikkeukset tietyistä kyseisissä säännöksissä säädetyistä
   vaatimuksista.
   Delegoidun asetuksen (EU) 2019/2035 45 artiklassa vahvistetaan pidettäviä lammas- ja
   vuohieläimiä pitävien toimijoiden velvoitteet, jotka koskevat kyseisten eläinten tunnistimia ja
   tunnistusmenetelmiä, niiden kiinnittämistä ja käyttöä. Yksi kyseisen delegoidun säädöksen 45
   artiklasta tehtävistä poikkeuksista, josta säädetään sen 46 artiklan 4 kohdassa, mahdollistaa
   sen, että alle 12 kuukauden ikäisiä lammas- ja vuohieläimiä pitävät toimijat voivat tunnistaa
   eläimensä yhdellä elektronisella korvamerkillä, johon eläimen syntymäpitopaikan yksilöllinen
   rekisterinumero ja eläimen tunnistuskoodi on merkitty näkyvästi, jos eläimet on tarkoitus
   kuljettaa samassa jäsenvaltiossa sijaitsevaan teurastamoon kokoamisen tai toisessa
   pitopaikassa tapahtuvan lihotuksen jälkeen.
   Jäsenvaltiot ja sidosryhmät hyväksyivät tämän poikkeuksen delegoidun säädöksen laatimisen
   aikana ja delegoidun säädöksen luonnoksesta annetun palautteen yhteydessä. Tämän jälkeen
   komissio on kuitenkin saanut joiltakin sidosryhmiltä ja jäsenvaltioilta useita huomautuksia
   tästä poikkeuksesta, koska sitä pidettiin liian hankalana lampaan- ja vuohenkasvattajien
   kannalta, erityisesti kun otetaan huomioon, että niiden eläinten teurastamisesta saama
   markkinahinta oli alhainen. Tavanomaisen korvamerkin käyttöä ehdotettiin sopivammaksi ja
   edullisemmaksi vaihtoehdoksi elektroniselle korvamerkille.
   Näiden huomautusten perusteella komissio katsoi, että tavanomainen korvamerkki tai
   tavanomainen vuohisnauha, jota pidetään delegoidun asetuksen (EU) 2019/2035 45 artiklan 1
   kohdassa tavanomaista korvamerkkiä vastaavana vaihtoehtona sellaisten eläinten osalta, jotka
   on tarkoitus siirtää suoraan teurastamoon ennen 12 kuukauden ikää, voisi varmistaa riittävän
   jäljitettävyyden tason, kun nuoria lammas- ja vuohieläimiä siirretään lihotuksen jälkeen
   samassa jäsenvaltiossa sijaitsevaan teurastamoon. Sen vuoksi tällä delegoidulla säädöksellä
   muutetaan asetuksessa (EU) 2019/2035 vahvistettuja sääntöjä sallimalla lisäpoikkeus
   sellaisten nuorten lammas- ja vuohieläinten tunnistamisen osalta, jotka siirretään lihotuksen
   jälkeen teurastettaviksi samassa jäsenvaltiossa. Tämän lisäpoikkeuksen tarkoituksena on
   1
            EUVL L 84, 31.3.2016, s. 1.
   2
            EUVL L 314, 5.12.2019, s. 115.
FI                                                 1                                               FI
 ---pagebreak---    varmistaa näiden eläinten tunnistus- ja rekisteröintijärjestelmän moitteeton toiminta unionissa
   välttämällä aiheuttamasta suhteettomia rasitteita ja kustannuksia toimijoille mutta
   varmistamalla samalla kyseisten eläinten jäljitettävyys.
   Lisäksi tällä delegoidulla säädöksellä käyttöön otetuissa muutoksissa edellytetään, että
   jäsenvaltiot, jotka hyödyntävät tiettyjä delegoidun asetuksen (EU) 2019/2035 46 artiklassa
   säädettyjä poikkeuksia, mukaan lukien tällä delegoidun säädöksen luonnoksella lisätty
   poikkeus, vahvistavat menettelyt niiden soveltamiseksi alueellaan. Tarkistuksella pyritään
   välttämään kaikki eläinten terveydelle aiheutuvat riskit tai se, että pidettävien lammas- ja
   vuohieläinten jäljitettävyys vaikeutuu kyseisten poikkeusten soveltamisen vuoksi, sekä
   estämään niiden hallinnointiin liittyvät mahdolliset toiminnalliset vaikeudet.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Komissio kävi keskusteluja eläinten terveyttä käsittelevän asiantuntijaryhmän (E00930)
   kanssa kirjallisella kuulemisella. Delegoidun asetuksen luonnos toimitettiin myös Euroopan
   parlamentille ja neuvostolle. Kumpikaan niistä ei esittänyt huomautuksia. Eläinten terveyttä
   käsittelevän neuvoa-antavan toimikunnan puitteissa järjestettiin monien eri sidosryhmien
   kanssa kokous, jossa käsiteltiin delegoitua säädöstä koskevan luonnoksen tarkoitusta ja
   sisältöä.
   Lisäksi sidosryhmiltä kerättiin delegoidun asetuksen luonnosta koskevia huomautuksia
   sääntelyn parantamiseen pyrkivän palautemekanismin kautta 19. toukokuuta 2020 ja
   16. kesäkuuta 2020 välisenä aikana. Huomautuksia saatiin yhteensä kolme, mukaan lukien
   seuraavien sidosryhmien mielipiteet: Confédération paysanne (FR), OVINFOS (FR),
   Federation nationale des eleveurs de chevres (FNEC)(FR).
   Lisäksi viranomaiset (BG, IE ja NL) toimittivat komissiolle sähköpostitse kolme lausuntoa.
   Keskeisimmät esitetyt pyynnöt ja huomiot olivat seuraavat:
   –         vuohiala suhtautui myönteisesti tämän delegoidun asetuksen säännöksiin, joissa
             kannatetaan olemassa olevia poikkeusmahdollisuuksia jäsenvaltioissa;
   –         pyydettiin ottamaan käyttöön säännös, jonka mukaan jäsenvaltiot voivat sallia
             poikkeuksen kansallisella alueella.
   3.      DELEGOIDUN SÄÄDÖKSEN OIKEUDELLINEN SISÄLTÖ
   Tämä delegoitu asetus on hyväksyttävä Euroopan parlamentin ja neuvoston asetuksen (EU)
   2016/429 ja erityisesti sen 118 artiklan 1 ja 2 kohdan puitteissa.
FI                                                  2                                              FI
 ---pagebreak---                             KOMISSION DELEGOITU ASETUS (EU) …/…,
                                                annettu 25.8.2020,
          Euroopan parlamentin ja neuvoston asetuksen (EU) 2016/429 täydentämisestä
    maaeläimiä pitäviä pitopaikkoja ja hautomoja sekä tiettyjen pidettävien maaeläinten ja
     siitosmunien jäljitettävyyttä koskevien sääntöjen osalta annetun delegoidun asetuksen
                                       (EU) 2019/2035 muuttamisesta
                                   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tarttuvista eläintaudeista sekä tiettyjen eläinterveyttä koskevien säädösten
   muuttamisesta ja kumoamisesta (”eläinterveyssäännöstö”) 9 päivänä maaliskuuta 2016
   annetun Euroopan parlamentin ja neuvoston asetuksen (EU) 2016/4293 ja erityisesti sen 118
   artiklan 1 ja 2 kohdan,
   sekä katsoo seuraavaa:
   (1)     Asetuksessa (EU) 2016/429 vahvistetaan eläinten välillä tarttuvien ja eläimestä
           ihmiseen tarttuvien tautien ehkäisemistä ja torjuntaa koskevat säännöt, mukaan lukien
           maaeläimiä pitäviä pitopaikkoja ja hautomoja sekä tiettyjen pidettävien maaeläinten ja
           siitosmunien jäljitettävyyttä unionissa koskevat säännöt. Lisäksi siinä siirretään
           komissiolle valta hyväksyä delegoiduilla säädöksillä sääntöjä, joilla täydennetään
           tiettyjä kyseisen asetuksen muita kuin keskeisiä osia.
   (2)     Komission delegoidussa asetuksessa (EU) 2019/20354 vahvistetaan pidettävien
           maaeläinten ja siitosmunien rekisteröityjä ja hyväksyttyjä pitopaikkoja sekä tiettyjen
           pidettävien maaeläinten ja siitosmunien jäljitettävyyttä koskevia täydentäviä sääntöjä.
           Erityisesti kyseisen delegoidun asetuksen III osan II osastossa vahvistetaan pidettävien
           lammas- ja vuohieläinten jäljitettävyyttä koskevat säännöt, mukaan lukien toimijoiden
           velvoitteet, jotka koskevat kyseisten eläinten tunnistimia ja tunnistusmenetelmiä.
   (3)     Lisäksi delegoidun asetuksen (EU) 2019/2035 46 artiklassa säädetään tietyistä
           poikkeuksista kyseisen säädöksen 45 artiklassa säädettyihin pidettävien lammas- ja
           vuohieläinten jäljitettävyysvaatimuksiin. Tähän sisältyy alle 12 kuukauden ikäisiä
           lammas- ja vuohieläimiä pitävien toimijoiden mahdollisuus tunnistaa eläimensä
           yhdellä elektronisella korvamerkillä, johon yksilöllinen rekisterinumero ja
           tunnistuskoodi on merkitty näkyvästi, jos eläimet on tarkoitus kuljettaa samassa
           jäsenvaltiossa sijaitsevaan teurastamoon kokoamisen tai lihotuksen jälkeen.
           Delegoidun asetuksen (EU) 2019/2035 antamisen jälkeen komissio sai joiltakin
           sidosryhmiltä ja jäsenvaltioilta useita huomautuksia kyseisen poikkeuksen, jota
           pidettiin liian hankalana lampaan- ja vuohenkasvattajien kannalta, soveltamisen
   3
           EUVL L 84, 31.3.2016, s. 1.
   4
           Komission delegoitu asetus (EU) 2019/2035, annettu 28 päivänä kesäkuuta 2019, Euroopan parlamentin
           ja neuvoston asetuksen (EU) 2016/429 täydentämisestä maaeläimiä pitäviä pitopaikkoja ja hautomoja
           sekä tiettyjen pidettävien maaeläinten ja siitosmunien jäljitettävyyttä koskevien sääntöjen osalta (EUVL
           L 314, 5.12.2019, s. 115).
FI                                                         3                                                        FI
 ---pagebreak---          mahdollisista vaikutuksista, erityisesti kun otetaan huomioon kyseisten kasvattajien
         ihmisravinnoksi teurastetuista eläimistä saama alhainen markkinahinta. Kun otetaan
         huomioon asetuksen (EU) 2016/429 118 artiklan 3 kohdassa esitetyt näkökohdat,
         tavanomaisen korvamerkin tai tavanomaisen vuohisnauhan voidaan katsoa
         varmistavan riittävän jäljitettävyyden, kun eri alkuperäisistä pitopaikoista peräisin
         olevia nuoria pidettäviä lammas- ja vuohieläimiä siirretään lihotuksen jälkeen
         teurastamoon. Riittävä jäljitettävyys voidaan varmistaa vain, jos tällaiset siirrot
         rekisteröidään yhteen tietokantaan eli ne tapahtuvat samassa jäsenvaltiossa, mikä on
         edellytys myös useimmille muille delegoidun asetuksen (EU) 2019/2035 46 artiklassa
         säädetyille poikkeuksille.
   (4)   Nämä näkökohdat huomioon ottaen on aiheellista muuttaa asetusta (EU) 2019/2035
         lisäämällä siihen nuoria pidettäviä lammas- ja vuohieläimiä koskeva lisäpoikkeus,
         jotta toimijoille ei aiheutuisi suhteettomia rasitteita ja kustannuksia ja jotta samalla
         varmistettaisiin pidettävien lammas- ja vuohieläinten jäljitettävyys ja kyseisten
         eläinten tunnistus- ja rekisteröintijärjestelmän moitteeton toiminta.
   (5)   Lisäksi asetuksen (EU) 2016/429 108 artiklassa edellytetään, että jäsenvaltioilla on
         oltava käytössä järjestelmä pidettävien maaeläinten, pidettävät lammas- ja
         vuohieläimet mukaan lukien, tunnistamista ja rekisteröintiä varten. Järjestelmässä oli
         määrä vahvistaa menettelyt, joita jäsenvaltioissa sovelletaan sen moitteettoman
         toiminnan varmistamiseksi, mukaan lukien poikkeusten hallinnointi. Eläinten
         terveydelle aiheutuvien riskien välttämiseksi ja pidettävien lammas- ja vuohieläinten
         jäljitettävyyden varmistamiseksi tiettyjä asetuksen (EU) 2019/2035 46 artiklassa
         säädettyjä poikkeuksia sovellettaessa jäsenvaltiot olisi velvoitettava vahvistamaan
         tällaisten poikkeusten soveltamista koskevat menettelyt.
   (6)   Koska delegoitua asetusta (EU) 2019/2035 sovelletaan 21 päivästä huhtikuuta 2021,
         myös tätä asetusta olisi sovellettava kyseisestä päivästä,
   ON HYVÄKSYNYT TÄMÄN ASETUKSEN:
                                               1 artikla
   Muutetaan delegoitu asetus (EU) 2019/2035 seuraavasti:
   1)      Korvataan 45 artiklan 4 kohdan a alakohta seuraavasti:
           ”a)    toisen tämän artiklan 2 kohdassa tarkoitetuista tunnistimista 46 artiklassa
                  säädettyjen poikkeusten mukaisesti;”
   2)      Lisätään 46 artiklaan 5 kohta seuraavasti:
           ”5.    Poiketen siitä, mitä 45 artiklan 2 kohdassa säädetään, toimijat, joiden pitämät
                  lammas- ja vuohieläimet on tarkoitus kuljettaa teurastamoon toisessa
                  pitopaikassa tapahtuvan lihotuksen jälkeen, voivat merkitä jokaisen eläimen
                  ainakin liitteessä III olevassa a ja b alakohdassa mainitulla tavanomaisella
                  korvamerkillä tai tavanomaisella vuohisnauhalla, jossa joko eläimen
                  syntymäpitopaikan yksilöllinen rekisterinumero tai eläimen tunnistuskoodi on
                  pysyvästi näkyvissä ja helposti luettavissa, edellyttäen, että
                  a)    eläimiä ei ole tarkoitus siirtää toiseen jäsenvaltioon;
                  ja
                  b)    eläimet teurastetaan ennen 12 kuukauden ikää.”
   3)      Lisätään 48 artiklan 4 kohtaan c alakohta seuraavasti:
FI                                                  4                                             FI
 ---pagebreak---             ”c)   toimijoiden tekemät hakemukset, jotka koskevat 46 artiklan 4 ja 5 kohdassa
                  säädettyjen poikkeusten soveltamista.”
                                              2 artikla
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Sitä sovelletaan 21 päivästä huhtikuuta 2021.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 25.8.2020
                                               Komission puolesta
                                               Puheenjohtaja
                                               Ursula VON DER LEYEN
FI                                                5                                          FI